GiliGold/VAD_KnessetCorpus huggingface dataset:
מטי צרפתי הרכבי:
 בהיגיון שלי, מאחר שלמשרד התיירות גם יש תקציבים לא מנוצלים בגלל המצב וגם כי הם יודעים הכי טוב את הפריסה והתפוסה של המלונות, להבנתי אולי קיבלו את השינוי, אבל קיבלו גם את כל האחריות המוניציפלית? קיבלו את כל האחריות של ניהול הקהילות? אני חושבת שזה היה רק לטובת הוויסות
אלי רגב:
אנו עובדים עם מלונות כל השנים, כולל התאחדות המלונות וכו'
אלי רגב:
 התקבלה החלטה – אנו מבצעים אותה
אלי רגב:
 ההחלטה אמרה להעביר ממשרד התיירות את כל הפינויים מ-25 בחודש ואת כל מה שהיה רטרו  על האנשים שהמשיכו לשהות
מטי צרפתי הרכבי:
אדוני ציין, שיש שלושה היבטים לאחריות: הקליטה, השינוי והשהייה
מטי צרפתי הרכבי:
 השהייה נשארה באחריותכם
אלי רגב:
לא
אלי רגב:
 יש החלטת ממשלה
אלי רגב:
 התשתית הנורמטיבית שהייתה קיימת לצורך העניין עד האירוע לא התממשה ולא הופעלה עד רגע זה
אלי רגב:
 בעת שקיבלו החלטה בהחלטת הממשלה, הטילו את האחריות על רח"ל בשהייה ובטיפול באנשים במלונות – הממשלה הטילה את האחריות על רח"ל ועל פיקוד העורף
אלי רגב:
 לא על משרד הפנים
אלי רגב:
 אף על פי כן אני ושר הפנים הגענו למועצות האזוריות למשל בתמר ובאילת וכן הלאה כדי לגבות את הרשויות הקולטות ולאחר מכן גם דאגנו שתהיה החלטת ממשלה שיהיה בה תקציב לתת לרשויות הקולטות כדי לסייע לרשויות האלה לעשות זאת כי אנו מבינים את הקושי של רשות קולטת
אלי רגב:
 אם כי – בסוף, כשרשות קולטת, נגיד באילת, אילת מונה 60,000 תושבים ויש 60,000 תיירים בדרך כלל
אלי רגב:
 התיירים האלה התחלפו במפונים עכשיו
אלי רגב:
 יש דברים שהרשות נדרשת אליהם מעבר לשהייה במלון כמו חינוך, רווחה וכו' - שאמור להיעשות באמצעות משרדי הממשלה
אלי רגב:
 אין ספק שזה שונה אבל לדבר הבסיסי של עצם שהותם של אנשים והכפלת המספר או כל דבר שנאמר, הם דברים שאילת חיה כך יום-יום, כי היא עיר תיירות, אלא שמדובר פה באזרחי מדינת ישראל שנמצאים במצב מסוים שצריך לתת להם פתרונות נוספים מעבר לשהייה במלון
איתן דהן:
גם אם לא נצביע על מישהו בחדר, האזרחים המפונים, שנמצאים שלושה שבועות במלונות פלוס – אם הם לא יקבלו מעטפת מלאה – הכול: חינוך, תמיכה, רפואה, כל הדברים האחרים, זה יתפוצץ עוד כמה ימים
איתן דהן:
 כמה זמן יכולה להחזיק משפחה עם שלושה ילדים בחדר של 5 מטר על 4 מטר שאין להם חינוך, אין להם כלום, ומתחילים להתעסק בהמון דברים מסביב? זה לא יחזיק מים
איתן דהן:
 אני לא יודע האם משרד התיירות יודע להתנהל בחירום באירוע הזה
אלי רגב:
זה לא משרד התיירות
איתן דהן:
אז רח"ל
איתן דהן:
 אבל מישהו חייב לקחת את המושכות, כי אם זה לא יקרה מחר בבוקר, זה יקרה בלחץ, בחירום, שאנשים יצביעו ברגליים וכבר יש שיירות מאילת לקריית שמונה
איתן דהן:
 אנשים לא מסוגלים להחזיק במלונות
איתן דהן:
 מישהו צריך לקחת את ההחזקה על זה
איתן דהן:
 זה אירוע ארוך, לפי מה שאני שומע – אתם יותר בקיאים ממני – אירוע של חודשים, ולכן זה חייב לקבל את המענה
איתן דהן:
 חייב
אלי רגב:
אתה צודק במאה אחוז
אלי רגב:
 כשאנחנו הולכים לסוף שבוע, זה סוף שבוע
אלי רגב:
 כשזה הופך להיות ארוך מדי, ברור שזה בעייתי
מטי צרפתי הרכבי:
אני הכי אוהבת לחזור ממלון למקלחת שלי ולמיטה שלי
אלי רגב:
מסכים איתך לגמרי
אלי רגב:
 אבל האנשים האלה נמצאים באמת במצב נפשי לא קל
אלי רגב:
 יש פה הרבה מתחים, משרד הרווחה פה יוכל להעיד על כל מיני דברים שקורים כבר בתוך המלונות
אלי רגב:
 לכן אני אומר, אין ספק שמי שצופה פני עתיד של עוד חודשים שיצטרכו לשהות שם, צריך לתת לזה פתרונות
אלי רגב:
     הפתרון שכרגע ניתן הוא על ידי מנכ"ל משרד ראש הממשלה אישית – ישבתי איתו אתומל, ועם הדר, שמובילה
אלי רגב:
 הקים צוות שכעת מתחיל עבודתו, כי מבינים את העניין שיהיה במקבץ של כל אחד מהמקומות האלה, בתמר ובאילת ובטבריה ובירושלים וכו', להקים צוות שבראשו עומד נציג ממשרד רוה"מ ונציגים של משרדי הממשלה האחרים כדי לתת מענה
אלי רגב:
 יעלה עניין הכביסה – יצטרכו לתת לו פתרון וכך לגבי כל נושא
מטי צרפתי הרכבי:
יש פרויקטור אזרחי, 1 בנובמבר
אלי רגב:
אין ספק, שאנשים שנמצאים מחוץ לבתיהם ועתידים לשהות שהייה ארוכה, וליבי עם כולם אבל בעיקר עם אלה שבאו מהעוטף אחרי שחוו מה שחוו
אלי רגב:
 צריכים טיפולים מעמיקים הרבה יותר, ויש שם ילדים פגועים עם טראומות וכו'
אלי רגב:
 לא אכנס לעיסוקי משרד הרווחה אבל אין ספק שיש פה בעיות שיש לטפל בהן
אלי רגב:
 ברור
אלי רגב:
 לכן מה שצריך כן לעשות ולהיות – באמת להתכונן באופן נכון יותר לשהייה הארוכה הזו ויש לדעת גם, שיכול בהחלט להיות מצב, שאנו ניתקל במצב שנצטרך להפנות אוכלוסייה נוספת מעבר לקיימת
אלי רגב:
 יהיו גם מתפנים עצמאית
אלי רגב:
 250 שציינו פה זה מספר שיכול לגדול
אלי רגב:
 יש לקחת בחשבון את זה
מיקי לוי:
תכף תהיה לך עלייה שהיא מבורכת ומה עושים איתה, לאור מה שקורה בעולם
אלי רגב:
המדינה צריכה להתארגן לזה וזה יושב על שולחן הדיונים
אלי רגב:
     עוד דבר שאמרנו ואנו עובדים עליו כרגע מול האוצר – לייצר גם תקציב גמיש לרשויות המקומיות – זה נאמר פה – כדי לתת פתרון לרשויות הקולטות
אלי רגב:
 הרשויות הקולטות קיבלו 35 מיליון שקל שמחולקים כרגע לפי אותו מפתח שנקבע אבל קיבלו עוד 70 מילן שקל, לא רק הרשויות הקולטות אלא כלל הרשויות - שכרגע בונים את הפרמטרים במשרד הפנים לחלקם, לטובת הרשויות ובתוך זה הרשויות הקולטות תקבלנה תקציב נוסף
אלי רגב:
 אני במסגרת האחריות שלי לצורך העניין, גם היום נותן עוד 50 מיליון שקל בעיקר לרשויות העוטף ורשויות צפון כדי להכין אותם טוב יותר לנושא חירום גם על סמך מה שקרה ולטפל בחוסרים ובדברים שהתגלו במסגרת מה שקרה בעוטף, ומקדם את המוכנות הזו כך שבאמת-באמת ניתן פה סיוע גדול מאוד לעניין הזה
אלי רגב:
     דבר אחרון, למרות שכרגע יש מינהלת תקומה שנותנת את הדעת לעניין אך יש לתת מענה ממוקד לאוכלוסייה שמפונה שאין לה לאן לחזור
אלי רגב:
 יש אוכלוסייה כזו שהשהייה שלהם תהיה ארוכה מאוד אפילו
אלי רגב:
 לכן הקימו את המינהלת הזו כדי לתת פתרון לעניין הזה
אלי רגב:
     אותם אלף שקלים שציין איתן, אנו בלחץ שלנו כמשרד פנים, מניסיון שלנו – אני עסקתי בזה גם כשהישוב מבוא מודיעין נשרף ויצאו משם 200 משפחות שהיו חסרות כל בדקה ורבע שכל הישוב שלהם נשרף
אלי רגב:
 עסקתי בזה והחזקתי אותם חודשים רבים במלונות וטיפלתי בהם וכן הלאה
אלי רגב:
 כנ"ל כשהיו השריפות בחיפה ונשרפו כאלף בתים
אלי רגב:
 אז נתנו 2,500 שקל לאדם – לא 5,000 שקל למשפחה
אלי רגב:
 אם היו 4 נפשות במשפחה קיבלו 10,000 שקל
אלי רגב:
 אנו חושבים שפה גם בגלל שהות ארוכה יצטרכו להגדיל את התקציב
מטי צרפתי הרכבי:
גם בגלל מצב הכלכלה
אלי רגב:
מסכים
אלי רגב:
 מעבר ל-80 מיליון שקל יצטרכו לתת עוד
אלי רגב:
 זו עבודה שלנו כרגע מול משרד האוצר
אלי רגב:
 תודה
מיקי לוי:
 תיירות, כמה משפטים, בפרט על האחריות שלכם בקבלת האחריות על המלונות שנזכרו פה
כפיר איבגי:
שלום, כאשר זוהה הצורך הלאומי במצאי חדרים בגלל ריבוי אוכלוסייה שמפונה או התפנתה, אנו במשרד פתחנו חמ"ל משותף אזרחי יחד עם התאחדות המלונות כדי לאתר מצאי כזה, ולענות על הצורך הלאומי
כפיר איבגי:
 פתחנו בנוסף מוקד כדי לקבל פניות מאנשים שרוצים להציע את המצאי שלהם ובהמשך הדרך השינוי המהותי שגם אלי הצביע עליו - קבלת האחריות הזו
כפיר איבגי:
 החלטת המשלה מבחינתנו, המטרה שלה זה שאנשים יעברו למתקני אירוח, שתהיה להם שהייה יותר נוחה, שלא יעברו לבתי ספר וגם שהתנאים יהיו ככל הניתן אחידים
כפיר איבגי:
 נזכור מה שאמרו לנו רח"ל לפני כן, שהפינוי במקרה הזה לא בוצע תחת אש
כפיר איבגי:
 היה לנו מספיק זמן לבצעו בצורה תקינה שהתושבים יהיו להם התנאים הטובים ביותר
כפיר איבגי:
     נוצר הסכם חשכ"לי שקובע דברים מסוימים לגבי בית המלון, לגבי מתקן ההארחה
כפיר איבגי:
 הוא צריך להיות עם מיגון, עם כשרות, החלפת מצעים – כל מיני דברים כאלה שהכנסנו פנימה להסכם החשכ"לי
כפיר איבגי:
 כשאנו קוראים את השינוי בהחלטת הממשלה, אנו מבינים שאנו אחראיים על שלושה דברים: על שיבוץ במתקני האירוח, שהשיבוץ, כשאנו מבצעים אותו, מבצעים אותו יחד עם העירייה
כפיר איבגי:
 שמענו פה שהעירייה, הרשות המקומית, היא לבנת היסוד
כפיר איבגי:
 הם מכירים את התושבים שלהם הרבה יותר טוב מאתנו
כפיר איבגי:
 אנחנו נותנים 200 חדרים, והם יודעים לשבץ את מי שצריכים  איפה
כפיר איבגי:
 זה השיבוץ
כפיר איבגי:
     שנית, ההשמה
כפיר איבגי:
 זה כל השינויים
כפיר איבגי:
 הצרכים של אנשים שרוצים בגלל עניין רפואי או משפחה קרובה וכו', ואנו נענים גם לצורכי השיבוץ האלה
כפיר איבגי:
 יש מוקד טלפוני שהיה אמור להתבצע דרך העירייה
כפיר איבגי:
 בפועל התחלנו לענות ישירות לתושבים, והרבה פעמים דווקא כי העיריות לא עמדו בעומס, נאמר ככה
כפיר איבגי:
     הדבר האחרון שאנו אחראים עליו – הנושאים של הכלכלה בתוך המלון
כפיר איבגי:
 הארוחות, החלפת סדינים וכו'
מטי צרפתי הרכבי:
זה בדיוק הפער
מטי צרפתי הרכבי:
 רווחה, חינוך
כפיר איבגי:
השאלה שאת חוזרת אליה הרבה, מי אחראי ומה קורה במלונות
כפיר איבגי:
 גם נציג מבקר המדינה אמר, כשהוא קורא את החלטת הממשלה רשום רח"ל
כפיר איבגי:
 זה מה שכתוב בהחלטה
כפיר איבגי:
 כך אנו מבינים אותה
כפיר איבגי:
 אבל בכל זאת אנו נוקטים בגישה קצת מרחיבה
כפיר איבגי:
 דנו בזה בהנהלה
כפיר איבגי:
 למשל היו צרכים של שבעה בתוך המלונות, הקצאת חדרים למרות שזה לא נמצא אצלנו, הרחבנו ואישרנו את זה דרך החשב כמובן במדיניות של השר והמנכ"ל
כפיר איבגי:
 אנו עושים את זה
מטי צרפתי הרכבי:
תוכל לומר מילה על הכשרות? יש אוכלוסייה שזה ממש לא חשוב לה, אז למה ההתעקשות על זה?
כפיר איבגי:
בהסכם זה מה שהיה כתוב אבל כשהיה לנו צורך בעובדים חיוניים מאזור הצפון – אחים, אחיות שהיו בני מיעוטים- -
מטי צרפתי הרכבי:
לא, יש יהודים שלא שומרים כשרות
כפיר איבגי:
אגע בזה
כפיר איבגי:
 אמרו שלא מפריע להם עניין הכשרות – גם אישרנו פתיחת מלונות נוספים שלא כשרים לפי צורכי האוכלוסייה הספציפית
כפיר איבגי:
     הדבר האחרון, שחרור צווארי בקבוק גם על החדרים במלונות ועל המצאי כי יש פה עשרות אלפי תושבים שתופסים את החדרים האלה ויש סיכוי שנצטרך עוד
כפיר איבגי:
 אולי זה גם לא נוח להם
כפיר איבגי:
 יש מנכ"ל עיריית שלומי שדיבר על זה שיש אנשים שהתפנו עצמאית אז אנו יודעים שיש מגמה שאנו שותפים לה של ביטוח לאומי לתת 200 שקלים לאדם מבוגר ליום ו-100 שקלים נוספים לילד לאנשים שמגיע להם פינוי ובחרו לא לעשות את זה, ללכת לבני המשפחה שלהם או למלון אחר עצמאית ולא לעבור דרכנו
כפיר איבגי:
 עד כאן
מיקי לוי:
 רח"ל מבקשים שני משפטים, בבקשה
איציק גיא:
ברשותך היושב-ראש, רק לדייק, מדינת ישראל לא הטילה על רח"ל את האחריות
איציק גיא:
 רח"ל לקחה את האחריות
איציק גיא:
 זה היה בבחינת במקום שאין איש היה איש
איציק גיא:
 הסדרנו את זה בהחלטת ממשלה 1006 שעברה אתמול שמחזירה למשרדי הממשלה את האחריות שלהם על פי חוק
איציק גיא:
 עד כאן
מיקי לוי:
 אוצר ואז משרד ראש הממשלה לסיכום
עדי פרנקפורטר:
אנו עושים את המאמץ ל- - - את המקורות מהר כל הניתן
עדי פרנקפורטר:
 גם התחלנו להקצות לטובת הפינוי מקורות
עדי פרנקפורטר:
 המשרדים מכירים את זה, גם משרד הביטחון מה שבאחריותו, שבאחריות הפנימית של 4 עד 7, בפינוי של שדרות
עדי פרנקפורטר:
 הקצאות שצריכים לעבור – מחכים לוועדת כספים
עדי פרנקפורטר:
 אנו עושים הכול כדי לא לעמוד בתור מניעה תקציבית לדברים האלה
עדי פרנקפורטר:
 אני מבינה שיש קשיים טכניים, חשבוניות, מקדמות
עדי פרנקפורטר:
 זה מול המשרדים
עדי פרנקפורטר:
 אנו מנסים לסייע ככל הניתן
מיקי לוי:
דובר פה רבות על תקציב גמיש לראשי המועצות שמכירים את הצרכים שלהם יותר טוב מכל דבר אחר – זה גם צוין על ידי המשרדים עצמם, וההתחשבות, איזה מפתח לאותם ראשי רשויות
עדי פרנקפורטר:
אתה מדבר על קופה קטנה שתועמד לראשי רשויות?
מיקי לוי:
אם אני מדבר על קופה קטנה, מדבר על מיליונים
עדי פרנקפורטר:
אני רפרנטית ביטחון באגף, ואני יכולה לבדוק לך מה הכוונה להקצות שם
מיקי לוי:
כל ראש מועצה שעלה לכאן וגם נציגי המשרדים שכרגע הופיעו ויש בידיהם – משרד הפנים – כמה תקציב ניתן לך?
אלי רגב:
- - -
מיקי לוי:
150 מיליון שקל שאתה שולט בהם
מיקי לוי:
 אנחנו מדברים וגם הם ציינו את זה שחייבים לתת לראשי הרשויות תקציב גמיש – כמה מילונים – זה לא כסף גדול, ואחר כך תתחשבנו איתם
מיקי לוי:
 אם הוא קנה מכונת קפה, תורידו לו את זה מהסיוע אחר כך דרך השלמת תקציב ארנונה
מיקי לוי:
 אבל אני לא יכול לשמוע גם בטלוויזיה ובשידורים וגם פה את ראשי המועצות, ראשי השלטון המקומי צועקים הצילו ויש שלטון מקומי חזק במדינת ישראל שיודע לעבוד
מיקי לוי:
 אתם חייבים להיות בקשר עם השלטון המקומי, ולמפות את הצרכים
מיקי לוי:
 זה לא צרכים ענקיים, כשמשרדי הממשלה שולטים על התקציב עצמו של הפינויים ושל התשלומים ישירות למלונות עצמם
מיקי לוי:
 זו הבקשה שלי
מיקי לוי:
 תבקשו קשר ישיר לשלטון המקומי, ותבדקו, מה הצרכים
מיקי לוי:
 זה לא כסף גדול
מיקי לוי:
 אחר כך תתחשבנו
מיקי לוי:
 מצידי תגדירו למה הכסף הזה צריך להגיע
עדי פרנקפורטר:
אבדוק מה היחס שלנו בהקשר הזה
עדי פרנקפורטר:
 אני לא בקיאה בתחום הזה
מיקי לוי:
מעביר את זה לשלטון המקומי שיישב לכם על הכתפיים כך שלא תוכלו לזוז שמאלה וימינה, נעביר את זה לראש העיר מודיעין לחיים ביבס שאתם חייבים ליצור איתו קשר ולראות מה הצרכים של השלטון המקומי, מועצות, כפרים, ערים, איזה תקציב גמיש כדי שיוכלו לחיות
מיקי לוי:
 מצידי תגדירו מה מותר להם ומה אסור להם להוציא
מיקי לוי:
 אתם הגלגל המרכזי
מיקי לוי:
 תביאו רק תקציב וכסף וזה לא נגמר
מיקי לוי:
      משרד ראש הממשלה, שמבחינתי, וגם נתייחס לזה בסיכום עצמו, הוא החלק המתכלל של כל העניין כי זה מונסטר גדול מאוד
אראל מרגלית:
שלום, אתייחס בקצרה
אראל מרגלית:
 משרד ראש הממשלה עובד בשיתוף פעולה עם כלל משרדי הממשלה בכל הקשור בנושא הן של הפינויים והם של הסטטוס בבתי המלון ושל המפונים בקהילה
אראל מרגלית:
 עבדנו הן עם משרד הביטחון בכל הקידום של החלטות מרחק בטוח ומשב רוח, הן עם משרד הפנים בכל הקשור לפינויים ועם הקשר עם הרשויות המקומיות והן עם משרד התיירות שלקח על עצמו משימה ונכנס במובן הזה לתפעול של מה שקורה מול המלונות
אראל מרגלית:
     אני רוצה להתייחס לסטטוס בתוך המלונות
אראל מרגלית:
 משרדי הממשלה פרסו נציגים כמעט ברמת המלון, בחלקם ברמה האזורית
אראל מרגלית:
 היום יש בכל בית מלון נציגים ממשרד הרווחה, נציגים ממשרד החינוך, ממשרד הבריאות או מחוסן, קופות החולים הן ברמה האזורית והן ברמת בתי המלון בצורה כזו או אחרת
אראל מרגלית:
 אנו הבחנו, משרד ראש הממשלה שהרי יש פיקוד העורף וינאי, המשל"ט, וחוליות שליטה בכל אחד מבתי המלון שהם מפקדי המלון
אראל מרגלית:
 הם אחראיים להיבטים התפעוליים
אראל מרגלית:
 שאלה חברת הכנסת, מי אחראי על הכביסה, אז משל"ט ינאי היבטים תפעוליים אחראים על ההיבטים האלה ברמת בית המלון
אראל מרגלית:
     אגב, יצאו הנחיות לחש"לים מאוד ברורות
אראל מרגלית:
 ייתכן שיש שונות בין חש"לים במקומות שונים
אראל מרגלית:
 משרד ראש הממשלה הקים מערך ניהול אזורי ממשלתי לטובת מתן מענה לתכלול עבודת משרדי הממשלה ברמה האזורית
אראל מרגלית:
 כל אזור מקבץ מלונות – אילת, ים המלח, צפון, נתניה, הרצליה מונה מנהל אזור
אראל מרגלית:
 תחתיו עובד צוות אזורי שעובד ברמה של בתי המלון
אראל מרגלית:
 המטרה היא לזהות פערים רוחביים ברמה האזורית, לתת להם את המענה, ולהציף למעלה
אראל מרגלית:
 המערך הזה נפרס כבר בשבוע שעבר ולאט-לאט נותן מענה לפערים שעולים
שאולי סרוסי:
סליחה שאני קוטע
שאולי סרוסי:
 המשימה של החש"לים זה לא לדאוג לשירותי כביסה אלא לתת תמונת מצב פיקודית בנוגע למלונות ולתאם את משרדי הממשלה
אראל מרגלית:
אין בעיה
אראל מרגלית:
 הנושא של הכביסה עלה במשל"ט ינאי שאני חבר בו כל ערב
שאולי סרוסי:
אחדד
שאולי סרוסי:
 אני נמצא עם משל"ט ינאי
שאולי סרוסי:
 זו לא המשימה, וחשוב לדייק בוועדה
אראל מרגלית:
יש פה, ומשרד ראש הממשלה הבין שיש פה פער בתכלול של משרדי הממשלה ברמה האוזרית, ולעיתים גם ברמת המלון
אראל מרגלית:
 יש פה היבטים תפעוליים שצריך לראות ברמת בית המלון עצמו – ארוחות וכו' שמשל"ט ינאי בהחלט עוסק ומתכלל את פעולת משרדי הממשלה בהיבטים האלה
אראל מרגלית:
 יש היבטים אחרים שמשרד ראש הממשלה נכנס ונותן את המענה
איתן דהן:
אבל בזה אין בעיות
איתן דהן:
 בתי המלון, אין להם בעיה לספק אוכל
איתן דהן:
 אין בעיה לספק מגבות
מיקי לוי:
תעזבו את החש"לים
מיקי לוי:
 הם לא אחראים על הנושאים האלה
איתן דהן:
זה נמצא שם
איתן דהן:
 הבעיה המרכזית היא שצריך לתכלל את כלל המשימות שמעבר לבתי המלון
איתן דהן:
 שם מתחיל הפער
איתן דהן:
 מכונת כביסה זה דוגמה
איתן דהן:
 אפשר ללכת למכונת הכביסה או למטרנה
אראל מרגלית:
נכון מאוד
אראל מרגלית:
 זו בדיוק הנקודה שאמרתי
אראל מרגלית:
 אני לא מדבר על היבטים תפעוליים בתוך בית המלון
אראל מרגלית:
 אנו מדברים על מענה ממשלתי, תכלול של עבודת משרדי הבריאות, הרווחה, החינוך בראייה אזורית, מרחבית
אראל מרגלית:
 כי אזור מלונות ים המלח לא דומה לאזור מלונות אילת ולא דומה להרצליה או לשפיים
אראל מרגלית:
 יש לתת מענים אזוריים, ופערים רוחביים עולים לרמה הלאומית ומטופלים על ידי מטה משרד ראש הממשלה
אראל מרגלית:
 או תפקידו של משרד ראש הממשלה בכל הנושא של המלונות
מיקי לוי:
למעשה מה שאמרת עכשיו זה דברי הסיכום שלי והשאלה אם אתם עושים אבל אדבר אחרי
איתן דהן:
ההמלצה שלי - אנו רוצים רק לקדם את הדברים
איתן דהן:
 ההמלצה שלי – יש להחזיק את השור בקרניו ולוודא שבכל אזור יש מה שאתה אומר כי אני אומר לך מהסיורים שלנו אתמול ושלשום – היינו במלונות
אראל מרגלית:
איפה סיירתם?
איתן דהן:
טבריה
איתן דהן:
 אני יכול לתת לך עוד דוגמאות
איתן דהן:
 שאלת – עניתי
איתן דהן:
 אני מבקש מאוד, הסיפור של התכלול הוא הסיפור, לוודא שיש הצוות הזה שם שמתכלל את הנציגים ממשרדי הממשלה, שיש לו תקציב וגיבוי, שיודע לתת פתרונות בשטח
איתן דהן:
 אם תוודאו שזה קורה, נרוויח את המחר בבוקר שלנו ואנשים יקבלו מענה
איתן דהן:
 רק משלושת השבועות - אני כל יום בשטח
איתן דהן:
 אני לא עובד
אראל מרגלית:
אני חותם על כל מילה שאתה אומר, מסכים איתך ואשמח לדבר איתך ולהעביר לך את מודל ההפעלה של מערך הניהול הממשלתי האזורי כדי שתבינו היטב מה תפקידנו ומה אנו עושים בשטח
מיקי לוי:
דברי סיכום לגבי משרד ראש הממשלה
מיקי לוי:
 אתם בנעלי המתכלל בין משרדי הממשלה השונים
מיקי לוי:
 אין בלתכם
מיקי לוי:
 אתם האחראיים כדי שאחד יידע לדבר עם השני
מיקי לוי:
 אתם הצינור
מיקי לוי:
 אתם האחראיים
מיקי לוי:
 לכן אני אומר, אתם חייבים לנהל ישיבות מעקב שבועיות, דו יומיות, אתם תחליטו
אראל מרגלית:
מנכ"ל משרד רוה"מ מכנס את פורום המנכ"לים כל יומיים וצפות שם כל הסוגיות בניהול המערכה האזרחית
אראל מרגלית:
 בנוסף, הקבינט החברתי כלכלי ששר האוצר הוא ממלא מקום קבוע שם, מתכנס ממש כעת לכל מיני סוגיות שקשורות בהיבטים של ניהול המערכה, ולכן משרד ראש הממשלה אכן מתכלל יחד עם שותפיו את הנושאים השונים
מיקי לוי:
אחרי שאמרת את זה, זה בניהול השוטף, מחרתיים הכול שונה
מיקי לוי:
 איך אנו כמדינה מתכוננים לשלב הבא? זה לצערנו לא הולך להסתיים מחר בבוקר
מיקי לוי:
 כולם אומרים את זה
מיקי לוי:
 אתם אומרים את זה
מיקי לוי:
 והשלב הבא צריך היערכות אחרת - בחינוך, היערכות אחרת ברפואה, היערכות אחרת בתמיכה נפשית, היערכות אחרת בכלכלה, בתמיכה כספית וכו'
מיקי לוי:
 ולכן מה שאני מבקש, שתעביר למנכ"ל משרד ראש הממשלה, זה ההיערכות לשלב הבא
מיקי לוי:
 לא ליום שאחרי
מיקי לוי:
 השלב הבא זה שלב המשכי שהבעיות בו מתרחבות
מיקי לוי:
 זו הבקשה שלי, זו הבקשה של הוועדה
מיקי לוי:
     כעת אומר עוד משהו
מיקי לוי:
 לא רוצה עכשיו לומר הוועדה מבקשת שתעשו כך, תעשו כך כי לא נמצא מזה
מיקי לוי:
 תתכוננו ביום שאחרי לבצע תחקיר מקצועי/מבצעי כדי להסיק מסקנות לסיבוב הבא
מיקי לוי:
 חייבים, על פי הניסיון שנצבר פה, והאירוע הזה אינו דומה לשום אירוע שהיה בעבר מבחינת האורך שלו, לקיים תחקיר מתכלל כדי שיהיה בסיס, אדנים לתוכנית הבאה שאתם תצטרכו לתכלל כדי שאם קורה לנו משהו כזה שוב, והלוואי שלא יקרה, נוכל לשלוף תוכנית מובנית ועל פי זה לעבוד
מיקי לוי:
 לא צריך כל פעם להמציא את הגלגל
מיקי לוי:
 לכן זה תפקיד התחקיר – מה קרה? איך קרה? מה עבד כשורה ומה לא? מה התובנות של הקהילות עצמן? איך הפינויים נעשו? באילו שלבים? מה עם חינוך, מה עם רווחה, עם אוצר? כל אלה צריכים להופיע בתחקיר שממנו נצטרך לצאת לתוכנית עבודה עתידית
מיקי לוי:
 זו בקשתי
מיקי לוי:
     הוועדה לאחר – חצי שנה, ואני מקווה שהמערכה תסתיים כמה שיותר מהר בניצחון מוחץ והשבויים והנעדרים יוחזרו הביתה, הוועדה תספור חצי שנה מיום סיום המערכה ותזמן את כולם לבדוק, האם בוצע תחקיר, האם הוכנה תוכנית עבודה
מיקי לוי:
 תוכלו לשלוח לי חצי שנה אחרי זה מייל ולומר: אנו צריכים עוד שלושה חודשים - גם זה בסדר, אבל לא יהיה מצב שהעסק הזה ייגמר בלי תחקיר, בלי הסקת מסקנות, בלי לנצל את הניסיון שנצבר לתוכנית עתידית
מיקי לוי:
 משרד מבקר המדינה, תהיו שותפים שלי בעניין
מיקי לוי:
 נשים את הדבר הזה לתיק תזכורת ונשלח מיילים לכל הנוגעים בדבר
מיקי לוי:
      תודה רבה לכל מי שתרם, הישיבה נעולה
מיקי לוי:
 על סדר-היום: דוח ביצוע תקציב משרד מבקר המדינה לשנת הכספים 2022 – הצבעה
מיקי לוי:
      על פי חוק מבקר המדינה, תקציב משרד המבקר נקבע על-ידי ועדת הכספים של הכנסת על פי הצעת המבקר, ומפורסם ביחד עם תקציב המדינה
מיקי לוי:
     אחרי תום שנת הכספים מגיש המבקר את הדין וחשבון הכספי של משרדו לאישור הוועדה לענייני ביקורת המדינה, וזה הדיון שלפנינו, בו הוועדה מתבקשת לאשר את ביצוע תקציב משרד מבקר המדינה לשנת 2022
מיקי לוי:
 התקציב אושר בוועדת הכספים בנובמבר 2021
מיקי לוי:
     תפקיד הוועדה לבחון את אופן ביצוע התקציב המאושר בשנת הכספים שחלפה
מיקי לוי:
 במהלך הדיון מציגים נציגי משרד מבקר המדינה את עיקרי דוח הביצוע שהוגש לוועדה
מיקי לוי:
 בדרך כלל מסתייעת הוועדה אף במסמך שמכינה מחלקת המחקר והמידע של הכנסת ובו ניתוח דוח ביצוע התקציב שהגיש משרד המבקר
מיקי לוי:
     בסוף הדיון הוועדה מאשרת בהצבעה את דוח הביצוע שהוגש
מיקי לוי:
     כי בעבר הצענו מספר פעמים לשקול שינויי חקיקה כך שהליך אישור התקציב עצמו והליך אישור דוח הביצוע יהיו באותה וועדה, למשל ועדה משותפת כספים-ביקורת המדינה
מיקי לוי:
 זה לא קורה מטעמי מלחמות יהודים, ועדת כספים ואנחנו
מיקי לוי:
 נראה אם אי פעם נעשה את זה
מיקי לוי:
 אולי ועדה משותפת לכספים ולנו,  כיוון שנכון יותר שאותו גוף יאשר את גובה התקציב וגם יפקח על ביצועו
מיקי לוי:
 מאוד הייתי שמח לעתיד לבוא שנקבע עם ועדת כספים
מיקי לוי:
 יכול להיות שאתה צריך לדבר על זה עם היועצת המשפטית של הוועדה וגם עם שגית
מיקי לוי:
 לי אין בעיה ללכת לוועדת כספים
גלעד קריב:
אלה דברים שהעלינו בעבר, היועץ המשפטי של הכנסת, יושבי-ראש קודמים
גלעד קריב:
 כמו שאמרת, מלחמות היהודים
מיקי לוי:
לי לא אכפת ללכת אליהם – אין לי ענייני כבוד
מיקי לוי:
 אני רק רוצה לייעל
בנימין הלוי:
שלום
בנימין הלוי:
 שמי בני דודיאן, אני תקציבן המשרד
בנימין הלוי:
 נוכחים אתנו כאן סמנכ"ל הון אנושי ומינהל מר אמיר גנאור וחשב המשרד רמי סלמה
בנימין הלוי:
 כפי שציינת, היו"ר, תקציב המשרד כגוף עצמאי מאושר בוועדת הכספים של הכנסת
בנימין הלוי:
 אנו פה נמצאים בהצגה של דוח ביצוע התקציב לשנת 2022
בנימין הלוי:
 תקציב המשרד שאושר היה 394 מיליון
בנימין הלוי:
 כ-65% ממנו זה מרכיב השכר, והיתר זה תקציב הפעולות ותקציב חד פעמי
בנימין הלוי:
 ניתן לראות, שהמבקר מכוח סמכותו, יכול לאשר להעברת עודפים משנה לשנה, ואכן אישר בשנת 2022 העברת עודפים משנת 21' בהודעה לוועדת הכספים של הכנסת
בנימין הלוי:
 ואז התקציב הכולל שלנו לשנת 2022 היה 526 מיליון שקלים
בנימין הלוי:
 ההוצאה למעשה שזה החשבוניות ששולמו היו 367 מיליון והתחייבויות זה הזמנות פעילות, התקשרויות שכבר התחייבנו עליהן לספקים שעוברות משנה לשנה עוד 115 מיליון כך שהיתרה הפנויה בסוף 22' הייתה 43 מיליון שקלים
בנימין הלוי:
     ניתן לראות את מרכיבי התוכניות של המשרד – ניהול ומטה
בנימין הלוי:
 עיקר המרכיבים פה הם כוח אדם, גם בביצוע ביקורת וגם בנציבות תלונות הציבור וגם הרבה באמרכלות, למרות ששם זה פחות
בנימין הלוי:
 ניתן לראות את הביצועים בכל תוכנית ותוכנית
בנימין הלוי:
 ניהול ומטה זה עיקר כוח האדם שתומך את פעילות הביקורת בפעילות בירור התלונות, אם זה הייעוץ המשפטי שבמשרד, בשונה מגופים אחרים, עיקר הפעילות שלו היא דוחות הביקורת, וגם גופי התכנון עושים בקרה על הדוחות לראות שאחרי שגוף הביקורת עשה את הדוח כלומר גם הניהול במטה במשרד תומך במעגל מאוד ישיר את הביקורת ואת פעילות הנציבות
בנימין הלוי:
 ניתן לראות את האמרכלות, שזה כל ההוצאות השוטפות של המשרד גם בתחום התחזוקה, ארנונה, חשמל, מים, היסעים וכו', וגם בתחום תחזוקת מערכות המידע
בנימין הלוי:
 בהוצאות חד פעמיות – אחרי זה נראה את זה בשקפים - זה בעיקר פיתוח מערכות מידע
מיקי לוי:
5%, מה נשאר לכם?
בנימין הלוי:
תשתיות ותקציב מימון בחירות שהמשרד גם אחד מתפקידיו – לעשות ביקורת, אז גם זו הוצאה חד פעמית
בנימין הלוי:
     אפשר לעבור על השקפים ונראה, כל שורה מפורטת
בנימין הלוי:
 אם תרצו ארחיב
מיקי לוי:
כמה עודפים העברתם משנה לשנה בשלוש השנים שחלפו? האם היה מיצוי תקציבי מושלם? עזבו הרשאות להתחייב, אני מבין מתוך ה-5%
בנימין הלוי:
למשרד אין הרשאות להתחייב כך שתקציבו הוא שנתי
בנימין הלוי:
 מה שאנו מתקצבים אנו גם מממשים
בנימין הלוי:
 יש התחייבויות שאנו מעבירים משנה לשנה
בנימין הלוי:
 המשרד נוהג להעביר – השנה כפי שראינו, נשאר לנו 40 מיליון שקלים, מתוכם 30 מיליון שקלים המבקר אישר להעביר לשנת 23' ו-11 מיליון אישר להחזיר לאוצר המדינה
גלעד קריב:
כמה זה באחוזים?
בנימין הלוי:
סכום מאוד קטן של עודפים
בנימין הלוי:
 בשנה שעברה החזרנו לאוצר המדינה - תקציב שאנו לא צריכים בתוכניות העבודה אנו מחזירים, החזיר כ-30 מיליון שקלים לאוצר המדינה
בנימין הלוי:
 זה עודפים של תקופת קורונה
בנימין הלוי:
 היו הרבה צמצומי פעילות
רמי סלמה:
עודפים מחויבים שהעברנו
בנימין הלוי:
ההזמנות שנמשכות לאורך שנים כי אי אפשר לעצור התקשרות ב-31
בנימין הלוי:
12, אז ממשיכים
בנימין הלוי:
     ניהל ומטה זה בעיקר ההנהלה, כל התכנון, העריכה וייעוץ משפטי
בנימין הלוי:
 יש להם תקציב קטן של שיתוף פעולה בין לאומי ותחום ההדרכה
בנימין הלוי:
     השקף הבא, תחומי הביקורת – זה מחולק לפי הגופים העיקריים של הביקורת
בנימין הלוי:
 יש לנו 5 חטיבות
בנימין הלוי:
 3 מתוכן עוסקות במשרדי הממשלה, חטיבה אחת בתחום מערכת הביטחון וחטיבה חמישית בתחום רשויות מקומיות, ויש עוד סעיף של ביקורת על מערכות מידע וסייבר שזה משהו שהתעצם עם כניסת כהונת המבקר הנוכחי, תחום הפעילות הזה
בנימין הלוי:
     בשקף הבא - נציבות תלונות הציבור, יש פה מרכיב קטן של ההנהלה ועיקר כוח האדם שהוא מבררי התלונות
בנימין הלוי:
     בשקף הבא, תחום האמרכלות שמחולק לכוח אדם ולפעולות
בנימין הלוי:
      בשקף הבא יש הוצאות חד פעמיות
בנימין הלוי:
 כפי שציינתי קודם, זה תחום של פיתוח המחשב, ביקורת מימון בחירות, בינוי ויש פה סעיף אבטחה שהוא תשתיתי – מערכות בינוי ביטחון שקשורות לתחום אבטחה
בנימין הלוי:
 זה סך הביצוע של המשרד ל-22'
בנימין הלוי:
 אם יש שאלות, כמובן נרחיב ככל שתרצו
מיקי לוי:
מי בעד אישור התקציב?     הצבעה     אושר
מיקי לוי:
עבר פה אחד
מיקי לוי:
 בהצלחה
מיקי לוי:
יום שני, ט"ו בחשון
מיקי לוי:
 מתכבד לפתוח את ישיבתה הראשונה של הוועדה לענייני ביקורת המדינה היום בנושא התנהלות התקציבית במשבר הקורונה – ניהול המשבר והיערכות לעתיד
מיקי לוי:
      אקדים ואומר שלא בדיוק הקורונה נמצאת על השולחן של הוועדה, אלא התוצרים שלה והתוצאות שלה בנושאים הקשורים בחיי היום יום שלנו
מיקי לוי:
 בניהול הכלכלה, הסגר, הסיוע לאזרחים, לכלכלה
מיקי לוי:
 הכול רלוונטי לימים אלה, רק במקום קורונה נראה לה מלחמה
מיקי לוי:
 ולכן בחרנו את הנושא הזה שהוא רלוונטי לימים אלה
מיקי לוי:
 ובכל זאת, אגיד ואומר שבמשבר הקורונה והסבבים של הסגרים שנדרשנו בשם המגפה העולמית עמדה המדינה בפני התמודדות עם אתגרים מהותיים, אבל גם עם אתגרים כלכליים
מיקי לוי:
 ותגובה על הפגיעה הכלכלית נקטו מדינות העולם מגוון רחב של תוכניות סיוע כלכליות לנפגעים
מיקי לוי:
 התוכניות התמקדו בעיקר בתשלום קצבאות למועסקים, לעצמאים, ששכרם נפגע
מיקי לוי:
 דחיית תשלומי חובה או בהקלות וכן בהגדלת הנזילות לעסקים ומשקי בית
מיקי לוי:
      עם תחילת ההגבלות על פעילות המשק הודיעה הממשלה דאז על תוכניות סיוע בארבעה ראשים: מענה מיידי, רשת ביטחון סוציאלי, המשכיות של עסקים ותוכניות האצה